Diari Oficial de la Generalitat Valenciana


Sumari del DOGV 6415, del 13-12-2010 (2010/13883)

RESOLUCIÓ de 29 de novembre de 2010, complementària de la Resolució de 17 de juny de 2010, modificada per la Resolució de 30 de juliol de 2010, de la Direcció General d'Ordenació i Centres Docents, de la fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13804


Data del document
:   29-11-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de novembre de 2010, complementària de la Resolució de 17 de juny de 2010, modificada per la Resolució de 30 de juliol de 2010, de la Direcció General d'Ordenació i Centres Docents, de la fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011. [2010/13827]  
Per la Resolució de 17 de juny de 2010, modificada per la resolució de 30 de juliol de 2010, de la Direcció General d'Ordenació i Centres Docents, resol la fase A de la convocatòria prevista en l'Orde de 3 de desembre de 2009, de la Conselleria d'Educació (DOCV núm. 6167, de 17 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria, escolaritzats en un centre públic o privat concertat de la Comunitat Valenciana, per al curs 2010-2011, publicada en el DOCV núm. 6297, de 25 de juny.  
En l'annex II de l'esmentada resolució, per la qual es modifiquen els annexos I i II de l'esmentada Resolució de 17 de juny de 2010, referit a l'alumnat no beneficiari de l'ajuda per a l'adquisició de llibres de text, apareixen alumnes l'únic motiu de denegació dels quals és la insuficiència de crèdit per a atendre totes les sol·licituds que complixen els requisits de la convocatòria, codi 14.  
Així mateix, en l'esmentat annex II, s'incloïen alumnes afectats per errors en la tramitació, per la qual cosa es rectifica, de conformitat amb l'article 105.2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).  
Vista l'existència d'un saldo de crèdit disponible en la línia de subvenció, procedents de la devolució de bonollibres per raons diverses: l'alumne ha abandonat el centre, caducitat d'este per no haver sigut utilitzat, etc., es considera convenient poder concedir l'ajuda per a l'adquisició de llibres de text a l'alumnat no beneficiari, segons la Resolució de 17 de juny de 2010, per insuficiència de crèdit, així com a aquells altres a qui es va denegar per error en la tramitació de la seua sol·licitud.   
Fent ús de les atribucions que m'atorga la disposició final primera de l'Orde de 3 de desembre de 2009, per a dictar les resolucions necessàries per al seu desplegament, per delegació del conseller d'Educació, resolc:  
Primer  
Concedir l'ajuda per a l'adquisició de llibres de text per al curs 2010-2011, als alumnes que figuren en l'annex I d'esta resolució, a qui no se'ls va concedir l'ajuda en las Resolució de 17 de juny de 2010, de la Direcció General d'Ordenació i Centres Docents per insuficiència de crèdit, així com a aquells altres a qui se'ls va denegar per error en la tramitació de la sol·licitud.   
El número de beneficiaris es de 1.315.  
Segon  
Determinar que el crèdit destinat a les ajudes per a l'adquisició dels llibres de text d'esta resolució complementària de la fase A és de 138.075,00 euros, amb càrrec a la línia de subvenció T0067000, denominada Gratuïtat de llibres de text, del capítol IV, de la secció, servici, centre gestor i programa 71.45.50.697.29 d'Educació Primària, de la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre), d'acord amb l'Orde 48/2010, d'1 de juny, de la Conselleria d'Educació (DOCV núm. 6283, de 7 de juny).  
Tercer  
Ordenar l'exposició de les llistes a què fa referència l'apartat primer, i de la present resolució en el tauler d'anuncis dels centres docents, el dia 13 de desembre de 2010.  
Quart  
Esta resolució es publicarà en el Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació de València, Alacant i Castelló, així com en la pàgina d'Internet: .  
Quint  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es pot interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada en el Diari Oficial de la Comunitat Valenciana o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
València, 29 de novembre de 2010.- El director general d'Ordenació i Centres Docents: Rafael Carbonell Peris.